钦定古今图书集成/理学汇编/文学典/第007卷 > 张邦基墨庄漫录 > 《刘梦得造奇语》
## 钦定古今图书集成/理学汇编/文学典/第007卷 > 张邦基墨庄漫录 > 《刘梦得造奇语》

予少年在湘阳，曾弦伯容云：唐人能造奇语者，无若
刘梦得。作《连州厅壁记》云：“环峰密林，激清储阴，海风
驱温，交战不胜。触石转柯，化为深凉。飔城压冈，踞高
负阳。土伯嘘湿，抵坚而散。袭山逼谷，化为鲜云。”盖前
人未道者，不独此尔，其他刻峭清丽，不可概举，学为
文者，不可不成诵也。